भगत रविदास जी के जन्मदिवस के उपलक्ष्य में गुरमति समागम 24 को
शिरोमणिभगत रविदास के जन्मदिवस पर गुरमति समागम करवाने के लिए प्रबंधकों की बैठक पलविंदर सिंह की अध्यक्षता में हुई। समागम के लिए प्रबंधकों की ड्यूटियां लगाने के बाद पलविंदर ने बताया कि शिरोमणि भगत रविदास के जन्मदिवस पर 24 मार्च को एक दिवसीय महान गुरमति समागम ऐतिहासिक गुरुद्वारा श्री सतिकरतारियां साहिब बटाला में शाम 6 से रात 12 बजे तक करवाया जा रहा है।
इसमें सिंह साहिब ज्ञानी सुखजिंदर सिंह हैड ग्रंथी सचखंड श्री दरबार साहिब, कीर्तनी भाई गुरकीरत सिंह, भाई जबरतोड़ सिंह, भाई दविंदर सिंह तीनों हजूरी रागी सचखंड श्री दरबार साहिब और पंथ प्रसिद्ध कथावाचक ज्ञानी धर्मवीर सिंह लुधियाना वाले संगत को गुरुबाणी के साथ जोड़ेंगे। उन्होंने बताया कि बाबा बुद्ध सिंह निक्के घुम्मणां वाले, बाबा स्वर्ण सिंह और बाबा सुखविंदर सिंह मलकपुर वालों के विशेष सहयोग से करवाए जा रहे समागम में विभिन्न नगरों से संगत बड़ी संख्या में शामिल होगी। इस मौके डॉ. लखबीर सिंह भागोवालिया, प्रो. बलजीत सिंह, सुलखन सिंह, नरिंदर सिंह, एडवोकेट कुलवंत सिंह, अमरीक सिंह, गुरबख्श सिंह, विजय, जसविंदर, बनारसी दास, तरसेम लाल, केवल कुमार मौजूद थे।
bho_Deva hin_Deva hin_Deva